Радио је као говорник Радио Београда и имао глас по коме је био препознатљив. Пред сам рат позван је као резервни поручник Југословенске краљевске војске на војну вежбу. Кад је рат почео, затекао се на југу земље, на фронту код Дебра. Погинуо је у борбама са италијанским снагама крај села Џепишта. Војници нису успели да га сахране, па није познато где му је гроб. По речима његовог команданта потпуковника Јефте Јовановића, за јуначко држање, заслужио је Карађорђеву звезду са мачевима.